Document ID: 31986R2131

*****
ΚΑΝΟΝΙΣΜΟΣ (ΕΟΚ) αριθ. 2131/86 ΤΗΣ ΕΠΙΤΡΟΠΗΣ
της 27ης Ιουλίου 1986
για την τροποποίηση των κανονισμών, (ΕΟΚ) αριθ. 1727/70, (ΕΟΚ) αριθ. 1728/70, (ΕΟΚ) αριθ. 2603/71, (ΕΟΚ) αριθ. 2468/72, (ΕΟΚ) αριθ. 638/74 και (ΕΟΚ) αριθ. 410/76, όσον αφορά την εφαρμογή τους για κάθε ποικιλία καπνού κοινοτικής παραγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1576/86 (2), και ιδίως το άρθρο 3 παράγραφος 3 πρώτο εδάφιο, το άρθρο 5 παράγραφος 6, το άρθρο 6 παράγραφος 10 και το άρθρο 7 παράγραφος 4,
τον κανονισμό (ΕΟΚ) αριθ. 3247/81 του Συμβουλίου της 9ης Νοεμβρίου 1981 σχετικά με τη χρηματοδότηση από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, ορισμένων μέτρων παρεμβάσεως, και ιδίως εκείνων που συνίστανται στην αγορά, αποθεματοποίηση, και πώληση γεωργικών προϊόντων από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 2632/85 (4), και ιδίως το άρθρο 3 παράγραφος 1,
Εκτιμώντας:
ότι ο κανονισμός (ΕΟΚ) αριθ. 1577/86 του Συμβουλίου της 23ης Μαΐου 1986 περί καθορισμού, για τη συγκομιδή 1986, των τιμών στόχου, των τιμών παρέμβασης και των πριμοδοτήσεων που χορηγούνται στους αγοραστές καπνού σε φύλλα, των παράγωγων τιμών παρέμβασης του δεματοποιημένου καπνού καθώς και των ποιοτήτων αναφοράς (5), παρουσιάζει τον κατάλογο ποικιλιών καπνού που καλλιεργούνται στην Ισπανία και Πορτογαλία καθώς και τον ορισμό των ποιοτήτων αναφοράς· ότι πρέπει λοιπόν να προσαρμοστούν προς την κατεύθυνση αυτή οι κανονισμοί, των οποίων οι διατάξεις αναφέρονται στις διάφορες ποικιλίες και ποιότητες αναφοράς καπνών, δηλαδή οι κανονισμοί:
- (ΕΟΚ) αριθ. 1727/70 της Επιτροπής της 25ης Αυγούστου 1970 περί των λεπτομερειών της παρεμβάσεως στον τομέα ακατέργαστου καπνού (6), όπως τροποποιήθηκε τελευταία α από τον κανονισμό (ΕΟΚ) αριθ. 2165/83 (7),
- (ΕΟΚ) αριθ. 1728/70 της Επιτροπής της 25ης Αυγούστου 1970 περί καθορισμού κλιμάκων προσαυξήσεων και μειώσεων στον τομέα του ακατέργαστου καπνού (8), όπως τροποποιήθηκε τελευταία από τον κανονισμό (ΕΟΚ) αριθ. 2165/83,
- (ΕΟΚ) αριθ. 2603/71 της Επιτροπής της 6ης Δεκεμβρίου 1971 περί των λεπτομερειών συνάψεως συμβάσεων εμπορικής επεξεργασίας συσκευασίας των κατεχομένων από τους οργανισμούς παρεμβάσεως καπνών (9), όπως τροποποιήθηκε τελευταία από τον κανονισμό (ΕΟΚ) αριθ. 3213/83 (10),
- (ΕΟΚ) αριθ. 2468/72 της Επιτροπής της 24ης Νοεμβρίου 1972 περί καθορισμού των κέντρων συλλογής και των κέντρων μεταποιήσεως και αποθηκεύσεως για την παρέμβαση στον τομέα του ακατέργαστου καπνού (11), όπως τροποποιήθηκε τελευταία από τον κανονισμό (ΕΟΚ) αριθ. 3330/84 (12),
- (ΕΟΚ) αριθ. 638/74 της Επιτροπής της 20ής Μαρτίου 1974 περί καθορισμού του ορίου ανοχής για τις απώλειες ποσοστήτων οι οποίες προκύπτουν από τη συντήρηση του ακατέργαστου καπνού στην παρέμβαση (13), όπως τροποποιήθηκε από τον κανονισμό (ΕΟΚ) αριθ. 2728/81 (14),
- (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού (15), όπως τροποποιήθηκε τελευταία από τον κανονισμό (ΕΟΚ) αριθ. 2442/85 (16)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1727/70 τροποποιείται ως εξής:
1. Το παράρτημα Ι τροποποιείται σύμφωνα με το παράρτημα Ι του παρόντος κανονισμού.
2. Το παράρτημα ΙΙ τροποποιείται σύμφωνα με το παράρτημα ΙΙ του παρόντος κανονισμού.
3. Το παράρτημα IV τροποποιείται σύμφωνα με το παράρτημα ΙΙΙ παρόντος κανονισμού.
4. Το παράρτημα V τροποποιείται σύμφωνα με το παράρτημα IV του παρόντος κανονισμού.
Άρθρο 2
Ο κανονισμός (ΕΟΚ) αριθ. 1728/70 τροποποιείται ως εξής:
1. Το παράρτημα Ι τροποποιείται σύμφωνα με το παράρτημα V του παρόντος κανονισμού.
2. Το παράρτημα ΙΙ τροποποιείται σύμφωνα με το παράρτημα IV του παρόντος κανονισμού.
Άρθρο 3
Το παράρτημα του κανονισμού (ΕΟΚ) αριθ. 2603/71 τροποποιείται με το παράρτημα VII του παρόντος κανονισμού.
Άρθρο 4
Το παράρτημα του κανονισμού (ΕΟΚ) αριθ. 2468/72 τροποποιείται με το παράρτημα VIII του παρόντος κανονισμού.
Άρθρο 5
Το παράρτημα του κανονισμού (ΕΟΚ) αριθ. 638/74 αντικαθίσταται από το παράρτημα IX του παρόντος κανονισμού.
Άρθρο 6
Το παράρτημα του κανονισμού (ΕΟΚ) αριθ. 410/76 τροποποιείται σύμφωνα με το παράρτημα Χ του παρόντος κανονισμού.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για πρώτη φορά στον καπνό της συγκομιδής 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1986.

Labels: 3
17